open-index/open-wikipedia-markdown huggingface dataset:
Herxheim am Berg

**Herxem** (amtlich *Herxheim am Berg*) an de Woischdroß ist en Ort unn Ortsgemää in de Verbandsgemää Fräänsm im Landkreis Derkem in de Palz.

## Geographie
Herxem liechd an de Daitsche Woischdrooß am Weschdrånd vun de Owwerrhoiewene, eschdlisch vum Pälzerwald. Die näggschdgreeßere Schdadt is Derkem siedlisch vun Herxm.

## Gschischd
Im Johr 774 iss de Ord des erschdemol als *Heriesheim* erwähnd worre. S Wohrzääsche vum Ord iss die 1000 Johr aldi avangelisch Kärsch. Di Kärsch iss im Johr 1014 gebaud worre unn iss dodemid eene vun de äldschde Sagralbaude in de Palz. De Longhaus iss 1729 gebaud worre. Die Moleraie im Gwelwe vun de Apsis schdamme ausm 14.Johrhunnerd.

## Bolidig
De Gemäänderad vun Herxem dudd aus 12 Rodsmidglieda bschdehe unn hot en ehreamdlische Ordsbirgamaischda als Vorsidz. Die jetzische Sidzvadäälung im Gemäänderad:

### Wabbe
Die Blasonierung vunnem Herxemer Wabbe dudd laude: "In Rod uff grienem Draibärsch ä uffgerischdedi silwani Hagg midd goldenem Schdiel."

## Sehenswirdischkaide
Im Ord gebbds ä aldi Wehrmauer, wo uff ä Läng vun 930 Meder erhalde gebliwwe is. Die evangelisch Kärsch St.Jakob is ausm Johr 1729, wobai de Chortorm vun 1014 is unn die Moleraie ausm 13. unn 14.Johrhunnerd schdamme. Neewe em romanische Urschbrung lasse sisch aa barogge unn godische Bauelemende akenne. Es Paffehofdoor is eens vun de baide Doore vun de Herxemer Schdadtbefesdischung gewessd unn noch hait isses 1200 Johr alde Door erhalde. Heitzedaach werd im Ord dischbediert iwwer die Glock in die Kärsch. Sie hot e Hakekreiz, geheert awwer de Ordsgemain (2017/18).

## Berimmde Leid
*Eduard Eppelsheimer (1808–1866), Politiker un Revoluzzer vun 1849, im Ord gebore
* Werner Holz (1948–1991), Moler, hot im Ord gewärgd

## Websaide

* Houmpäidsch vun de Verbandsgemää Fräänsm, zu derre Herxem kehrd
*Beschraiwung vun Herxm uff de Said vun de Daitsch Woischdrooß
Herz-Jesu-Kloster Neustadt an der Weinstraße

Es **Herz-Jesu-Kleschderle** in Naischdadt is ä Kloschder vun de Herz-Jesu-Prischder, ääns vun de jingschde iwwerhaubd. Noom ärschde Weldgriesch sin die daitsche Missionare aus de Kolonie ausgewies worn, wail mer net guud hod vazeele gekennd, was die Daitsche fer 'Schlechde Laid' sin, wann die Mensche zuglaisch vun dene 'Schlechde Laid' ner Guudes erfahre. Un so sin die Herz-Jesu-Prischder vun de Kameruner Missione zuriggkumme un hen 1920 es Kloschder in Naischdadt gegrind.

## Oofeng

Denn Schdääbruch uffm Käschdebärsch hen se schunn im Vorjaa gekaafd ghed un aus demm Haus vum Voabesidza hen se ä Kabell unä Seelsorschhaus gemaachd. In de nägschde paa Joar sin dann iwwer 125.000 Laid dohie gebilscherd, um do de "Moses", de "Jedermann" un de "Verlorne Sohn" als Frailichdschauschbiel oozugugge.

1927 sin die nai Kärsch un s naii Egsazizijehaus - haid hääsds 'Villa' - ferdisch geworrn.

## Nazizaid

1940 hen die Nazis Robert Schuman debordierd un in Naischdadt im Kehla, em ledschde Haus voam Kloschder, indernierd, vun wo aus der Unidaarier meechlichsd ofd zum Goddesdienschd ins Kloschder gong is.

1941 isses Exerzizijehaus beschlachnaamd worn als Hilfslazarett un mer hod die "Herz-Jesu-Exbosidur" gschaffe, de Voaläufa vun de haidsche St.-Pius-Gemäänd.

1944 im Sebdemba, wie mer mid Bombe un Vernischdung hod rechne misse, hen sisch Kloscda un Gemäänd in enäräm faialische Gelebnis de Hailse Mudda Goddees als de Rusegranz-Keenschin vun Fadima gewaihd. Saidäm wän jeed Joa zwische de Mariemonade Mai un Ogdoba die Fadima-Sundääsch ghalde.

## Noom Griesch

1957 is ä nai, gruuß Egsäzizijehaus gebaud worn, 1973 hen se mid nerem zwädde gruuße Ausbau. oogfonge un 1979 midm naie Koa vun de Käasch un em naie Wuunhaus, om 1. 12. 1981 is de naije Aldaa gewaid worn.

1984 is dann nuemol alles renowiad un modanisierd worn.

## Lings

Die Websaid vum Kloschdä
Hohlweg

E **Hohl** is in dief ins Gelände oigschniddener Weg.

## Beschreiwung un Vorkumme

Hohle bilde sisch im Leeß, awwer aa in verwittertem Bundsandschdåå, wånn in uubefeschdischder Weg Jazehnde odder Jahunnerde lång benutzt wärd. Im Leeß kënne mehrere Meder hohe senkreschde Wänd schdehebleiwe. Schdeile Bëschunge heißt ma Resche. Tibische Gebiede mit Hohle im Leeß sin s Woiverdel in Niederëschdreisch un da Kaiserschduhl in Siedbade. Im Rhoifränggische Gebied find ma se vor allem im weschdlische Kraischgau, an da Bergschdrooß (zum Beischbiel in Laidershause un di „Weiß Hohl“ bei Nußloch) un in Rhoihesse. Bei de rhoihessische Derfer Alsem un Mettenem exischdiert des greeschde Hohlesyschdem vun Daitschlånd. In Alsem sin 11,5 Kilomeder erhalde.

Di Hoch Schdrooß, in alder Fernweg wu vun Heidlberg aus quer dursch de gånze Odewald gfiehrt hot, is zum Deil noch als Hohl im Bundsandschdåå zu sehe. In bschdimmde Bereische vum Bundsandschdåå im Pälzer- un Odewald sin kärzere odder längere Abschnidde vum Hohle net selde.

## Ekologie

Di Wänd in Leeßhohle diene verschiedene Tiere als Lebensraum. Insekde wie verschiedene Aade vun wilde Biene, Erdhummle un Wefze, awwer aa Vëggl wie Bienefresser un Mauersegler baue ihre Brutrëhre in di Leeßwänd.

## Lideradur
Reinhard Wolf un Dieter Hassler (Rausgewwer): *Hohlwege – Entstehung, Geschichte und Ökologie der Hohlwege im westlichen Kraichgau*, Verlag Regionalkultur, 1993, ISBN 3-929366-02-9

## Im Netz

* Alsemer Hohle
* Mettnemer Hohle
* Hohle im Kraischgau
Henry Harbaugh

**Henry Harbaugh** (* 1817 bei Waynesboro/Pennsylvania/USA – † 1867 Mercersburg) war en reformierde Paschdor in verschiedene Orde vun Pennsylvania un Dischder. Der hodd Gedischde gschriwwe in pennsylvanisch-deidscher Mundard, die ma poschdhum vereffentlischd hod.

Die Großeldere vom Henry Harbaugh stamme vum Gersweiler Hof bei Kaiserslautere und henn noch Herbach ghäße.

## Schrifde
* *Harbaugh's Harfe. Gedichte in Pennsylvanisch-Deutscher Mundart.* Reformed Church Publication Board, Philadelphia, 1870

## Quelle
* Jürgen Beckmann, Heinz-Jürgen Kliewer (Herausgeber): "Ich redd mein Muddeerspooch". Anthologie Pfälzer Mundartlideradur; Saide 11, Pfälzische Verlagsanstalt, Landau/Pfalz 1997, ISBN: 3-87629-278-6 (Die Anthologie endhald Harbaughs Gedischd *"Der Belsnickel"*.)
* *[[:pdc:Der Piewie|Der Piewie]]*, Gedischt (Pennsilfaanisch-deitsche Wikipedia)
* ''Harbaugh's Harfe'' uf archive.org

## Lideradur
* H. Helfrich: *Pfälzisch, Pennsylfaanisch-Deitsch und Amerikanisches Englisch*, in N. Hofen (Herausgeber): *Und immer ist es die Sprache, Festschrift für Oswald Beck*, Hohengehren 1993, S. 50-66
Hirschhorn (Neckar)

**Härschhorn** is e klääni Schdadt mit 3.462 Euwohner (2016) im Odewald un im hessische Neggerdal, an da hessische Riviera, wie ma sescht.

Di alt Schdadtmauer am Negger entlång is gut erhalte. Do schdehe umiddelbar Haiser druff. Owwerhalb vun da Schdadt ligt e Kloschder un e Burg. In da Schdadt sin etlische Fachwerkhaiser erhalde.

## Aus da Gschischt vun Härschhorn

Des Dorf Härschhorn werd ugfähr mit der Burggrindung um 1260 entschdanne seu. 1391 hot s di Schdadtreschde erhalde un is vun are Schdadtmauer umgewwe worre. 1556 hot en verherender Schdadtbrånd des so genånnde Hinnerschdädtsche fascht gånz vernischt. 1565 sin Deile vun der Schdadtmauer vun eme Hochwasser mit Eisgång zerschdert worre. Während em Dreißischjährische Krieg is Härschhorn 1632 åns Ersbischtum Määnz gfalle. Di Bevelkerung is verarmt. Di Pescht hot 1635 di Bevelkerung weider dezimiert un fascht ausgelescht. Noch em Weschdfälische Friede 1648 hot ma de Ort mit Lait aus der Palz, Kurmäänz, Kurtrier, Lothringe, Tirol un da Schweiz widder ufgsiedelt. Seit 1803 ghert Härschhorn zu Hesse, seunerzeit zum Großherzogtum Hesse-Damschdadt.

### Oiwuhnerendwigglung

1650 mescht sisch da Verluscht duasch de Krieg un di Peschd bemergba. 1972 kumme di Lait vun Långedhal dazu, wail des zu Härschhorn oigemaindt worre is.

## Schdadtdeile

Zu Härschhorn ghere heit aa di benochbarte Derfer Erschhoim (di ältscht Siedlung in da Gejend), Långedhal, Unner-Haabrunn un di Hälft vun Igglsbach. Di ånner Hälft ghert zu Ewwerbach un dodemit zu Bade.

## Di Burg Härschhorn

Di Burg Härschhorn is ugfähr 1260 vum Johånn vun Härschhorn, meglischerweis aa vun seum Vadder, em Kunarad Rind vun Schdåånisch (Konrad Rind von Steinach), gegrindt worre. Des Wabbe vun de Herre vun Härschhorn geht uf Vorfahre vum Johånn uf da Burg Härschberg bei Leidershause an da Bergschtrooß zurick un zeigt e Geweihschdång vun eme Härsch. Dodevu hawwe di Burg, di Burgherre un schließlisch aa der Ort ihrn Nåme.

Im 14. Johrhunnert is di Burgåålag ausgebaut un erweidert worre. Ihr heidisches Aussehe hot se am End vum 16. Johrhunnert erhalde, wo se im Schdil vun da Renaissås ähnlisch wie e Schloß umgebaut worre is.

Di Burg is noch ausgschbroche gut erhalde. Die beschdeht aus are Kern- odder Haubtburg an da hegschde Schdell, are owwere un are unnere Vorburg un is vun eme weitleifische Befeschdischungssyschdem umgewwe, wo bis zur Schdadt nunner reischt. Alle Gebaide sin aus ärtlischem rodem Såndschdõõ errischt.

## Des Kloschder Härschhorn

Des Karmeliterkloschder Härschhorn mit seunere schbätgodische Kärsch Mariä Verkindischung is 1406 vun de Herre vun Härschhorn gegrindt worre. Des ligt unnerhalb vun da Burg un iwwer der Schdadt.

## Webseide
* 
* 
* Di offizielle Seit vun Hirschhorn

### Änzlnochwais
Herschelbad

Des **Härschlbad** is de berimtsch Schwimmstalt in gonz Mannem.

## Gschichd
De jidisch Kaufmann Bernhard Herschel hot nach seim Asscheide ausm Lewwe 1905 a halwe Million deitsch Goldmark on Mannem gschdiftet um e Bade-ooschdalt zu baue. Vun däm Geld häwwe se donn vun 1912-1916 des Bädle in U3 in de Inneschdadt gebaud.
De Baumäschter is de Richard Perrey worre.

In de NS-Zeit wurds donn als "Städtisches Hallenbad" beschriwwe do de Herschl jo n Jud woar.

## Arschidektur
Des Härschlbad hot ä Greß vun 4.530 m² un woar unnnerteilt in ä paar Schwimmhall (Männa, Fraue und Volksbad), Wannebäda, Sunnterrass, Sauna ä Wäscherei un ä Bädl für Köter.
Ä Wellebad woar a do abba nachm Addi wurds zerbombt un nimmi uffgebaut.

## Kultur
Es gibtn alds Lidchä üwwa s Herchlbad mitm Text:
*Wissd da wo isch mei Ärschl bad?* 
*Im Härschlbad*

## Indanedd
*Die offiziell Houmpäidsch
*De Fördavarein
Hundsangen

**Hundsangen** (*Hunnsange*) is ä weschdawälda Dorf mid um die 2.081 Inwohna anno 2012. Ä Schuul, ä Kinnergadde, ä Schwimmbadd gäbds aach, un wail Hunsange de greeschd vunde umlieschnde Orde is, gäbds aach än Hallekomplex midde Ollmerschhall als de greeschde. De Ollmersch sebad isn Taflbärsch, där wu an die Gmää grenze duud un wuus än gruuse Oschdafaijaplaz hod midnärrem scheene un gruuße Graiz.

## Bicher
Iwwer Hundsange is zum 900 jährische Juwiläum a Buch gschriwwe worre: *Hundsangen - ein Westerwalddorf in neun Jahrhunderten* (ISBN 3-00-000520-X)

## Webpeidsch

* Internetpräsenz der Ortsgemeinde Hundsangen
* Ortsgemeinde Hundsangen auf den Seiten der Verbandsgemeinde Wallmerod
Isenach

Die **Isenach** isn Bach, aischndlich schun ä klääns Flißje, wu vum Pälzerwald dorsch die Vodderpalz fließe dud. Die Bach entspringt ca. 16 km westlich vun Derkem, geht dorsch Derkem, an Ungstä und Ääbelsem vorbei, zwische Lambsem un Maxdorf dorsch un mindet bei Frangedaal in de Rhoi.

In Derkem, wu die Bach iwwabaud is, soll se jezad wirra offe fließe un „Dailrenaduriead“ wärrn. Bis 2014 soll des Projgd fäddisch soi, die Middl kumme meerschd vum Lond.

## Valaaf

De Bach hod soinUaschbrung im neadlische Pelsawald zwee Kilomeda siedweschdlisch vun Carlsberg-Hertlingshausen.

## Webpeidsch
* Pilotprojekt Isenach (PDF; 68 kB)
* pfalzbild.de: ''Isenachweiher''

## Õõmärgunge un Äänzlnoowais
Jazz

**Jazz** (IPA: [ʤɛs], auch: [jaʦ]) is e Musigrischdung wo ungefähr um 1900 in de Siidschdaade vun de USA entschtann is, un zwar hauptsächlich fun Afroamerikaner. Mer saat daß Jazz fun de kinschdlerich Bedeitung her de klassisch' Musik aus Europa entsprecht. Viel Musiker spiele Jazz in Ferbinnung mit annere Musikrichtunge odder verwenne Elemente fun Jazz in ihrer Musik.

De Jazz verwennd änerseids europäische Inschdrumende (Bloosinschdrumende, Klawwier, Gitaar, Trommle), Melodie und Harmonie. Annererseids stammt de Ritmus und die musikalische Ausdruck, besonnersch beim Xang, aus de afrikaanisch Kuldur.

Lischd vun Jazzschdiile unn ihr Endschdehungszaide:
*Ragtime (etwa um 1890, de Vorlaifa vum Jazz)
*Dixieland (um 1900)
*New Orleans Jazz (um 1910)
*Chicago Jazz (um 1920)
*Swing (30-er Jahr)
*Bebop (Ofong der 40-er Jahr)
*Cool Jazz (Ofong der 50-er Jahr)
*West Coast Jazz 
*Modal Jazz
*Hard Bop (Ende der 50-er Jahr)
*Soul Jazz
*Avantgarde Jazz
*Free Jazz (Ofong der 60-er)
*Jazz Fusion
*Jazz Blues

## Kwällä
* https://web.archive.org/web/20110525132306/http://www.black-music.org/jazz/merkmale.php
* https://web.archive.org/web/20100819192223/http://sinatra-the-voice.piranho.de/JazzStile.html
Johann Peter Krieger

**Johann Peter Krieger** (* 27. Juli 1796 in Zwebrigge; † September 1878) war en Parrer, Gymnasiallehrer un Dischder. Dem soi zwe Gedischde „“ un „“ gelden als Onfong vun de Pälzer Mundartlideradur. De Dialekt isch weschdpälzisch, wie Wendunge zaische wie *han*, *geween* un *ingeschenkt*. 

Er war de Suhn vum e Schuhmacher. In Utrecht hot er Theologie un Philologie schdudiert. Noch soiner Tädischkeit als Schdudielehrer am Gymnasium vun Zwebrigge wara ab 1834 zwedder Parrer an de Alexanderkerch in Zwebrigge. Er ischt verheirat gwest mit de Marie Claudine Silly vun Vaux bei Metz. Sie hänn vier Kinner ghet, drei Buwe un ä Mädel. Noch em Dot vun sainer Frää 1834 hot er am 27. Mai 1837 wider gheirat: d Karoline Hofmann. Mit ihre hodda drai Sihn ghet.

## Schrifde vun em
* Johann Peter Krieger: *Gedichte eines Zweibrückers*, Verlag von G. Ritter, Zweibrücken 1829 (hochdeitsch mit zwee Gedischde uff Zweebriggerisch)
* Johann Peter Krieger: *Die Trennung. Drittes Lied aus dem ersten Buche der Klagegesänge des P. Ovidius Naso. Metrische Übersetzung, mit Bemerkungen, vorzüglich über die Feststellung des mit abgedruckten Grundtextes*, Zweibrücken 1829
* Iwwersetzunge aus em Franzesische

## Weblinks

## Quelle
*Jürgen Beckmann, Heinz-Jürgen Kliewer (Herausgeber): *"Ich redd mein Mudderspooch". Anthologie Pfälzer Mundartliteratur*; Seite 9, Pfälzische Verlagsanstalt, Landau/Pfalz 1997, ISBN 3-87629-278-6
Joy Fleming

**Joy Fleming**, birgalisch *Erna Liebenow* geb. *Raad*, in 1. Eh Strube (* 15. Nuvemba 1944 in Rockene, Nordpalz; † 27. Septemba 2017 in Sinse-Hilschbach), iss ä daitschi Schlacher, Bluhs- und Tschäs-Sängarin gwest, wu uf Kuapälzisch, Deitsch un Englisch gsunge hot.

## Leewe
Wegem Kriesch hot die Familie korzzeidisch vun Mannem nach Rockene umziehn misse, wo se dann uff di Welt kumme is. Mid verzehn hot se donn mim Lied *„Ciao Ciao Bambina“* enn Schlacherweddbewerb gwunne. 1975 hotse donn mim Lied *„Ein Lied kann eine Brücke sein“* (Enn Lied konne Brigg soi) om Eurovision Song Condeschd in Schdockholm mid gemachd. 

Die Joy hot drai Kinna ghet, e Dochta (Heidrun) aus de erschd Eh mim Strube unn zwee Buwe (Bernd unn Rainer) aus de Eh mim Liebenow, un Engglkinna. Schbäda hot se mim franzesische Kombonischd *Bruno Masselon* zammegelebd. Seid-de 1980er Johr hot se uffmne Bauarehof in Hilschbach gwohnt, wu se aa e eigenes Tonschdudio ghet hot. Sie hot waidahin Konzerde gewwe unn war viel im Fernseh zu sehe.

## Lida unn Pladde (Auswaal)
* 1975 „Ein Lied kann eine Brücke sein“ (Enn Lied konne Brigg soi)

### Lida uf Kuapälzisch
* 1972 „Neckarbrückenblues“ (Neggabriggebluhs)
* 1973 „Kall oh Kall“
* 1977 „Ich sing fer's Finanzamt“
* 1988 „Butzekrampel“
* „Mannemer Dreck“
* „Ich will mei Meisl“
* „O Mann, O Mannem“

## Braise
* Bloomaulorde (1976), höggschdi Auszaischnung vun Mannem
* Outstending Owood (indanatsionala Brais, Japohn)
* Special Guest in de BBC Big Bend (London)
* SWR Blues Louis (2006, indanatsionali Tschäsauszaischnung)
* RPR 2 Schlacherbrais
* Vadinschdorde vum Land Bade-Wärddeberg 2012

## Indanedd
* Homepädsch vun Joy Fleming
Kapuzinerplanken

Die **Kabuzinaplonke** sin än Blatz inde Innenschdadt Mannems, zwische de Quadrate O5/O6 unn N5/N6, uffm Gebied vun de Quadrate O5 unn O6. Net zu verweggsln middm direkd ógrenznde „Kabuzinablatz“ in N4. Nomensgewwa war bei beidene des Kabuzinakloschda, des sich vun 1701 bis 1839/1840 inde Quadrate N5 unn N6 befunne hot. Die Kabuzinaplonke laafe parallel zu de Mannemer Plonke, dem Teil vunde Mannemer Fußgängazohn, der vum Wassaturm zum Paradeblatz führe duht. Uffem Blatz schdeht ä Statue vum Blumepeter, äm Mannemer Orginal.

## Regelmäßische Faohschdaldunge
* Bio-Wochenmargd, freitachs vun 12:00&nbsp;Uhr bis 19:00&nbsp;Uhr
* Im Summa issde Blatz de Schdard-Treffpunkt vier die 14-täglisch schdaddfindende Skeitnait. 
* Im Dezemba find do en kläna Woihnachtsmarkt schdadd.
* Faschiedene Faohschdaldunge, haudsäschlisch vun de Firma Engelhorn (z.&nbsp;B. Woihnachtsmargd, Oschdamargd, Hondwergsmargd usw.)

## Guggsch ach
* Mannemer Plonke
Kaiserslautern Pikes

Die **Kaiserslautern Pikes** sinn e American Football Mannschafd aus Lautre. Gegründ worr iss des Team im Johr 2003 vunn ehemalische Spieler der Cougars und Warriors, beides Mannschafde die vorher in Lautre exisdiert honn, dies abber nimmi gebt. 

Die 1. Mannschaft iss 2004 erschtmols in enner Liga angedrähd unn glei Meeschder geworre. Insgesommt sinn se dann noch drei mol in enner Liga Meeschder worr. Es ledschte mol 2008 in de Regionalliga unn sinn domit in die zwedde Liga uffgestiege. Die Jugendmannschafd hat es sogar geschaffd in die Juniorebundesliga uffzusteige. 

Der Verein hadd ah Cheerleader, die sinn ah schunn erfolgreich gewess, 2006 henn sie die Lonndesmeeschderschafde vunn Rheinland-Pfalz unnem Saarland gewunn. 2009 die Regionalmeeschderschafd West.

## Webseid

* offiziellie webseid
Kallstadt

**Kallschdadt** (amtlich *Kallstadt*) an de Woischdroos ist en Ort in de Verbandsgemää Fräänsm im Landkreis Derkem in de Palz.

## Beriimde Laid
De Vadder vum Ketchup-Erfinder Henry John Heinz is in Kallschdadt geboore. De Großvadder vum 45. Präsident vun de Verainischde Schdaade vun Ameriga Donald Trump aach.

## Daade
* Eiwohner: 1.209 (Dezember 2008)
* Fläsch: 6,58 km²
* Dischde: 184 Einw./km²

## Gemääneraat
Bei de Wahle zum Gemääneraat am 13. Juni 2004 war folgendes rauskumm:
# FWG 45,7% (+0,5) - 7 Leid (=)
# CDU 32,7% (+1,4) - 5 Leid (=)
# SPD 21,6% (-1,9) - 4 Leid (=)

Seit em 7. Juni 2009:
# FWG 39,6% (-5,9) - 6 Leid (-1)
# CDU 36,7% (+3,9) - 6 Leid (+1)
# SPD 23,7% (+2,1) - 4 Leid (=)

## Weblinks

* www.kallstadt.de

## Oinzlnochwees
Kirchweih

**Kerwe** is e Feschd un werd ämol im Johr in jedre Gemää gfeiert. Des Word Kerwe (westpälzisch un deils sidhessisch = Kerb) kummt von Hochdaitsch Kirchweihe unn werd aus Õõlass vun ener Waih vunner Kärsch gfaierd - haid hots ned mehr viel religiöses õõ sisch.

## Õõfäng
Uaschbringlisch is de Jahresdaach vunde Waih vun änäre Kärsch gradsu wie haid minäräm Feschdgoddesdienschd gfaiad worrn un es waa fär all Bedailischde ä grußi Ehr, doo midmache zu därfe: Die Fahnedräscha vun alle Vaoine, vun alle Gilde un vun alle Nachbaerda hen newwam Aldar schdeje gedärfd, Die Kärsch waa zum Bärschde voll un drauße hod mär die Ohre gschbidzd, um aach nuch äbbes midzugrieje - do waa mea los als wie on onnan Hochfeschde wie Oschdere odda Pingschde, wail des jo all zude selwe Zaid bai sich dehäm gfaiad hän. Uf die Kärschwaih sinse awwa aach aus de gonz Umgewung zammekumme, um midzufaire. Do hod don aach die Schenk nimmi gelongd, fär all die hungrisch Mäula saddzegrieje - uff de Gaß hodmer die Schbies ufschdelle gemißd mid all däm Viehzaisch, wu doo gegrilld worrn is, de Härr Ambdmonn unde Härr Ridda waan doo un die Padres vum Gloschda un die Härrn vum Schdifd hänm Härrn Parra am Aldar gholfe, wann ned gaa de Dekan kumme is. Odda de Bischof allahegschd selwad. 

Doo is mär noom Feschdgoddesdienschd gärn nuch zommegebliwwe un hod gesse un gedrunge un gefaiad un monscha hod nuch vun Ärzählunge vum Bau vun därre Kärsch gewißd. Nadialisch sin do aach die umlieschnd Bauan un Hondwärga gärn kumme, um iane Sach õõzbiede un aach selwad oizkaafe, undes hod donn aach die fremde Hendla oogzoche. Fär die Kinna hodmär egschdra Belusdischunge gebraachd - ned, wailsänne sunsch longwailisch worn wäa (des Word hods doo nuch ganed gäwwe!), sunnan wailse sunsch sischa äbbes oogschdell hädde, soviel wie des doo waan. Do hods Gääßboggrenne gäwwe un Wudzeraide un Dosewärfe - gäbds haid nuch! - un nadialisch hods doo aach Sießischkaide gäwwe, wu mär sunschd nirschnds gsien hod: ned när Honischwaabe, sunnan sogaa äschde "Dirgehonisch".

Wie donn die Reformadzion kumme un die Palz evangelisch worn is, do hod mär nadialisch des Feschd ned abschaffe gekennd - die Pälza sehn des ned gärn, womma ihne on iane Feschdaach gehd, des häd Ufschdänd gäwwe gekännd, un so is die Kärwe gebliwwe un iwwa die Joahunnade is des draus worn, wases jezad is: ä Schießbud odda ä paa, ä Karusell odda ä paa, Imbißbude, Woiausschäng aus de Umgewung.

## Kerwedradidzion in de Kurpalz
Bai de Kurpälzer Kerwe gebbds den Brauch vun de Kerweschlumpel, ä Schdrohbubb die an de Kerwefaierlischkaide tailnimmd unn vun de junge Männa im Ord umsorgd werd. Zum Abschluss vun de Kerwedaache werd die Bubb unner Wehklage unn er Redd vum Kerweparrer faierlisch verbrånnd.

## Lings

* Kirchweihe im Middlaldalexikon
* Kerweordnung im 18. Jh. im Hessische
* De Hemsbacha Kerwevaoi hod aoi aischn Houmepeïdsch 
* Eweso die Burgacha im Frängische
Ludwigshain

De **Keschdebersch** (daitsch *Ludwigshain*) is in Weisrem am Sand.

## Bdaidung
Eichendlich isses gar kän rischdische Bersch, ehr sohn Hiechel. Sein Nome hott er vun de viele Keschdebäm, die wu do stehn. Mid-are Fläsch vun fuchzisch Hegdaa un eme dischde Netz vun Weeche ischs e wischdichs Naaäholungsgebied fä di Umgewung. En Deil vum Gebied schdeht unner Nadurschuutz un s hot dord e Feischdbiotob. Als eichendlich sidairopäische Aad kummd de in Deitschlånd seldene Schdebbefenchl (Seseli annuum) vor. 

Im Herbschd, wans widder neie Woi gebe dut, do is mords was los uffm Keschdebersch. Do sischde alle meschlische Lait mit Aldidudde oder Loinedasche rum renne un die Keschde eisammle. Do mähnscht als emol manschi Dudd misst alle ridd aussenanner reise, so voll isse gschdobbt mit Keschde.

Awwer ach im Summer isses schä uffem Keschdebersch. Selbschd beim häseschde Wetter bleibds im Schadde unner dene große Bäm ohgenähm kühl. Uffem Keschdebersch gibts iwwers Johr immer als emol Feschde un Vaåschdaldunge. Immer am 3. Adwendwocheend isch di "Waldwoihnachd im Ludwischshoin" mid eme Woihnachdsmaagd, wu Kunschdhåndwerg un Chrischbääm ågebode werre, un Wåndarunge mid Käze im dunggle Wald.

## Denkmol
Uff-em Keschdebersch schdeht in Gedenkschdää mid folgender Inschrifd, aus derre ma aa erfährt, wuher de Nome "Ludwischshoin" fä de Keschdebersch kummt: 
:*"Am 3. Sebd. 1871 isch der Keschdebersch do Soiner Majeschdäd LUDWISCH II. zur Eah mid em Nome LUDWISCHSHOIN bezeischend worre, welle Ihr Hoheit Soine Majeschdäd huldvollschd åzunemme geruht hot"*

Uf da ånna Seid schdeht gschriwwe: 
:*"Soiner Majeschdäd em Keenisch LUDWISCH II. sowie unsare dabfare Griecher zur Entsinnung ans gloareische Johr 1870/71 gewidmd vun de Gemoinde Weißrem am Sand"*  

(Di Inschrift is im Orginal uff Hochdaitsch)

## Wua lische dud
Un zwar wonn de raus fahrschd, Rischdung Maxdorf, vor de Audowerkschdadd reschds enoi in de Riedweg, un dann gans bis zum Enn, do is de Keschdebersch.

## Quelle
### Netzseide
http://www.weisenheimamsand.de/

### Änzlnochweis
Kindenheim

**Kinnrem** (amtlich *Kindenheim*) is en Ort in de 1972 gebild Verbandsgemää Grienschdadd-Land  im Londkrääs Derkem in de Palz. Es hott 1016 Oiwohner uff 8,96 km², dodemit leewe 113 Lait uff eem km². De Ort liegd uff ner Heh vun 172 m i. NN.  Kinnrem iss en Woibauord. Der jetzische Ordsbojamääschda iss Albrecht Wiegner vun der FWG.

## Gschischd
Im Johr 817 iss des Dorf des erschdemol als Cunerono urkundlisch erwähnd worre. der Noome hot sisch in derzwischezaidlisch iwwer Cunnenheim unn Kinnenheim zu Kinnrem endwiggeld. Bis zum Johr 1969 hot de Ord zum Londkrais Frangethal kehrd.

## Relischione
Im Johr 2007 ware 50,9%der Oiwohner evangelisch unn 12,5% kadolisch. De Reschd war konfessionslos oder hot zu ner onnere Relischion kehrd.

## Websaide

Houmpäidsch vun Kinnrem
Kloster Hirschhorn

Des **Kloschder Härschhorn** is e ehemolisches Karmeliterkloschder mit are schbätgotische Kärsch umittelbaa owwerhalb vun da Schdadt Härschhorn am Negger.

## Gschischt

Des Kloschder hot da Håns V. vun Härschhorn zåmme mit soiner Fraa Iland vun Dhaun un soine Brieder Cunarad un Ewwerhard (Conrad und Eberhard) gschdift. Di Kärsch is im Johr 1406 geweiht worre. Da Cunarad vun Härschhorn waa seunerzeit Domherr in Mainz. Gebaut is des Kloschder am Hång unnerhalb vun da Burg Härschhorn un iwwer da Schdadt. Es sin ugfähr e Dutzend Mënsch vum Karmeliterorde eugsetzt worre. Noch are wechslvolle Gschicht is des Kloschder 1803 ufgeleest worre. Noch geplåndem Abriß is di Kärsch schließlisch erhalde un renoviert worre. Seit 1910 is se widder als Parrkärsch geweiht. 

Im Sebdember 2009 sinn schließlisch nåch långer Unnerbreschung widder drei Karmeliterpader ins Kloschder eugezoore. Die schdåmme aus Indie un iwwernemme di Seelsorg in de Kärschegemoinde vun da nahe Umgewung.

## Kloschderkärsch

Di Kloschderkärsch Mariä Verkindischung is e schbädgodischi euschiffischi Hallekärsch mit noch Oschde ausgerischdem Chor. An de Wänd sin Freske aus da Zeit vun da Erbauung erhalde. 1912 hot ma se ufgfrischt. Iwwerm Triumfbore is di Verkindischung zu sehe, in Engel kummt zu da unnerm ne Baldachin betende Maria. Iwwerm Eugång is da Chrischdopherus dagschdellt, ån are ånnere Schdell di Heilisch Margreth. In da Kärsch befinde sisch e paar Grabschdää vun de Herre vun Härschhorn. Zur Eurischdung vun da Kärsch ghere in godischer Lettner aus Såndschdåå un in neigodischer gschnitzter Aldar aus m 19. Johrhunnert. 

An da Siedseit vun da Kärsch hot ma 1513/14 di Sånkt-Anna-Kabell åågebaut. Die hot e eigenes Deggegewëlb un Dach. Noch Siede gehe zwee Maßwerkfenschder mit Glalmolereie naus.

## Eudrick vun da Kloschderkärsch


Image:Klosterkirche_hirschhorn_altar.jpg|Neigodischer Aldar
Image:Hirschhorn-klosterkirche4-web.jpg|Deggegewëlb vun da St.-Anna-Kabell
Image:Hirschhorn-klosterkirche6-web.jpg|Lettner
Image:Klosterkirche hirschhorn fenster edit.jpg|Glasgemälde in da St.-Anna-Kabell


## Literatur
* Carl J.H. Villinger: *Hirschhorn und seine Kirchen*. 2. Auflage, Schnell & Steiner, München 1982. 
* Robert Irschlinger: *Zur Geschichte der Herren von Hirschhorn*, 1969

## Webseide
*Di Seit vun da Schdadt Härschhorn mit Beschreiwung vun da Kloschderkärsch
*Di Seit vun da kadoolische Gemeind mit Gschischd un agduelle Informazioone
Kleinkarlbach

**Kläkarlbach** (amtlich *Kleinkarlbach*) is en Ort in de 1972 gebild Verbandsgemää Grienschdadd-Land im Landkreis Derkem in de Palz. Es hott 906 Oiwohner uff ner Fläsch vun 2,7 km², des ergibbd ä Oiwuhnerdischd vun 336 Oiwuhner/km². Der jetzische Ordsbirgamaischda iss Rainer Gierth vun de FWG. 

## Geografie
Kläkarlbach iss enn Woibauord im Nordweschde vun de Medropolregion Rhoi-Negga. Biss 1969 hot die Gemää zum Londkrais Frongedahl kehrd. Klääkarlbach lieschd am Oigong vum Laininga Tal am Eggbach.

## Gschischd
Des erschdemol urkundlisch erwähnd worre iss Kläkarlbach im Johr 770. 873 hot de Ord zum Kloschder Murbach kehrd. 1309 iss er als Lehe an die Laininger gonge. Noch der fronzesische Revolution hot er zum Département du Mont-Tonnerre kehrd. 1813 biss 1816 iss Kläkarlbach unna eeschtraische Varwaldung geschdanne, bis es zum Rhoikrais unn Bayern kumme iss.

## Relischione
2007 ware 52,9% vun de Oiwuhner evangelisch unn 23,8% kadolisch. De reschd hot zu ner onnere oda koiner Relischion kehrd.

## Websaide

* Die offiziell Houmpäidsch vun Klääkarlbach
Kurfürst

Die **Kuafärschde** sin die Wahlmänna vum Kenisch gwesd.

## Vurgschichd

Schun said Oddo m Grooße hen sisch die Keenisch un Kaisa im Hailige Reemische Raich uf ihrn Raichskersch gschdidzd un uff ihrn Färschdbischef. Die drai Wischdigsde devun - die drai Färschd-Erzbischef vum Määnz, Kölle un Dria - hen aach bai de Keenichswahle midgwääld, zamme midn paa annern heechsde Roichsfärschde. Imma middebai waan die Palzgrafe bai Rhoi (mer ware hald schun gonz schee wischdisch!) un die Herzeech vun Sagse. Die hen donn aach middm Maggraf vun Brandebursch de Rhensa Kuav#roi uffgmachd und dodebai feschdgschdelld, doßm Babst soi Zuschdimmung zua Wahl gaanäd needisch wäa - ijane Meahaid dääd gniesche.

## Die "Golden Bull"

Anno 1356 hoddon schließlisch de Karl IV die Modalideede vun de Keenischswahl nai gereschld un in die Hond vun siwwe Kuafärschde gleehd:

*** die drai Färschd-Erzbischef vum Määnz, Kölle un Dria
un

* de Palzgraf bai Rhoi,
* de Herzoch vun Sagse,
* de Maggraf vun Brandebursch und
* de Keenisch vun Beeme.

## Was "Kua" hääßd

Wohea des "Kua" kimmd? Ai vum alde "Chur" was mer, naja, ned haid, awwee doch gäschdern nuch gsaadhen: "die Chur mache". Un was haid nuch in de Kia vum Aislauf schdegge dud. 

## Schbeeda

So hen dann die siwwe Kuafärschde - ab em 17. Jh. naine, die Häzeesch vun Bayan un vun Braunschwaisch-Lienebursch sin nuch dezukumme - de Keenisch zu "chure" gehed un es is gonzungaa worschd, obner des jezad midenem "kire" iwwasedze duun oddee mid "wääle". 

Des hod donn ghalde bis zum End vum Roisch, bis 1806 noom Naboleon sai Greenungsschau de Karl II soi Grohn am 6. 8. 1806 abglehd un dodemid es HRR beend hod.

## Lings un Gwälle

* Wahlen zum römisch-deutschen Kaiser (dt. Wp) fer en gschichdliche Iwwabligg saide Goldne Bulle
* Krönung der römisch-deutschen Könige und Kaiser (dt. Wp) fer en gschichdliche Iwwabligg iwwee alles um die Geenunge
* "Rhenser Weistum" vun 1338
* Zidad aus de Goldne Bulle
* Helmut Assing: ''Der Weg der sächsischen und brandenburgischen Askanier zur Kurwürde'', 2007, Uffsadz mit grunsädzlische Iwwaleeschunge zude Endschdeehung vum Kuafärschdengolleschijum (PDF-Datai; 283&nbsp;kB)

* Färschdbischuf
Kloster Limburg

Fers **Kloschder Limburg** is am 12. Juli 1035 morschens um siwene vum Kaiser Konrad em zwädde de Grundschdoi geleed worn. Es waa nere kozi Sach, wail die Majschdääd schun middachs um äänse hod aach nuch misse de Schbayra Dum grinde. Dodefer hodda ärschdemol nunner gemißd ins Daal un die Isenach lang no Derkm un donn woidä dorsch die halb Vorderpalz bis no Schbaya. - Khalde hods ned, haid isses ner nuch ä Ruin.

## Laache
D käzschde Weech donuff is, wann de vum Derkemer Bahnof (Tram) aus iwwer die Woischdroß ins Isenachdaal un do glai no de easchde (Reschds-)Korv lings dorsch de Wald denn aale Dräbbeweesch hochdabbsch, konnsch awwä a gonz begweem vun Seebach uffm Luidboldweesch mim Audo hoochfaan.

## Gschichd

Im nainde Johrhunnerd hen die saalische Häzeech vun Woams do obbe uffm Lindbärsch ä Bursch gebaud, wo donn vun 1024 o zu närrm Kloschda umgebaud worn is. No däm, was die Derkmer uff ihrne iwwer die Limbursch gschriwwe hen, is die Grundschdoileeschung gaakää Grundschdoileeschung gewesd, sunnärn die Oiwaiung vun denne drai Aldääre vun därre draischiffich Kloschdabasilika. Zu därrä Zaid hen do sogaa die Raichsinsischnie vum Hailisch Reemisch Raisch vun de Daitsch Nadzion|hailsche reemische Raisch vun de daitsche Nation geleeje, die allerselwe, wo mer speeda nuch uffm Driefels uffghowwe hen. Mer warn hald (schun) damals de Middlpungd vun de Weld ;-). Wie die dänisch Keenschin gschdorwe is, wu em Kaiser Hainrisch III soi Fraa gwest waa, hon se eer iwwer die Albe gebrunge un in de Basilika beerdischd. Do laihd se haid nuch.

1367 hen die Laininger Griesch gemachd geje die die Fäsdbischöf vun Määnz, Wombs un Schbayr un hen do aachs Kloschdä schdaak bschädichd, es is awwee widdee uffgebaad worn.

In de Mid vum 15. Joahunnerd hodde Abd ä Maagdoddnung fer Derkem gschriwwe un domid aus dem Maagd ä effendlischi Kerwe gemachd. Dodraus is donn de Worschdmaagd geworn.

Oofangs vum 16. Joahunnäd henn sich im Londshuuda Ärbfolschgriesch die pälzische Druppe am Inn geschlaache, weernd em Kuurfärschd soi Nachbarn soi Gebied vawiesd hen. Dobai hen die Laininger aachs Kloschder abgebrennd bis uff die Grundmaure. Saidämm isses ä Ruin uns is als Schdääbruch genuzd worn.

## Haid

Derkem hod die Ruin 1843 gekaafd un said 1925 gsichad. Wan kää Väoschdaldunge sin, hoschde fraie Zugong. In de frijern Sagrischdai is ä Wäddschafd und vun Mai bis Ogdoba werd in de Ruin Deada gschbield.

## Lings un Gwelle

* Gschichds- un Kulduurinformazione zum Kloschda vunde Derkema Vewaldung
* Limburscha Evangeliar vum 12. Joahunnerd
*  Die Ruin als 3D-Modell
* Es Kloschder als Rekonschdrugzion

## Ääzlnoochwees
Kurów

**Kuruf** (**Kurów**) is en Ort im siidöstliche Pole mid 2.826 Oiwuhnern. Er liggt an de Kurówka in Powiat Puławski, Woiwodschaft Lublin, in Pole.

## Gschichde
Kurów is zwische 1431 un 1442 noochm Magdeburger Recht gegrind worre. Im 16. Johrhunnert war de Ort e Zentrum fum polnische Calvinismus, awwer 1660 sinn die meischde Oiwohner zum Arianismus iwwergeloffe. Im Februar 1831 hänn polnische Truppe unnerm General Józef Dwernicki russische Einheide gschlagge. Während em Zwädde Weltkrieg is Kurów am 9. September 1939 fun de Daitsch Luftwaff arg bombardiert worre.

## Beriemde Leit
Kurów is de Geburtsort vum ehemolische polnische Schdaatspräsident un General Wojciech Jaruzelski.
Käfer (Begriffsklärung)

*Das is e anneres (fascht nur im schriftdeitsche gebrauchdes) Wort fer die Insekteordnung Käwwer.
*Das is e Audo, siehe Käfer (Audo)
*E Feinkoschthändler (Feinkost Käfer)
*Es hochdeitsche Wort fer e Art vun Bauchmuschkelübung (Käwwer (Sport))
Landau in der Pfalz

**Landaach** (amtlich *Landau in der Pfalz*, in annere Regione vun de Palz sacht ma ach *Landääch* orra * *Landääsch*) isch ä Schdadt im Sidoschte vunde [[Pfalz (Region)|Palz]].

== Daade ==
Die Poschtlaidzahl vun Landaach is 76829, d Delefonvorwahl 06341 un s Kfz-Zääche LD. Landaach hot ach noch 8 Schdadtdääl: Arzem, Dammem, Godramstää, Määrlem, Määrzem, Nußdorf, Quäächem un Wollmesem. De aktuelle [[Oberbürgmeister|Owwabürchermääschter]] hääßt Dominik Geissler. Landaach hot Schdädtepartnerschafte mit Hagenau un Rappoltswailer in [[Frankreich|Fronkreich]]. Außerdem gebt s ä Partnerschaft mit Ruhango. 

Mit 2039 Hektar Rebfläch hot Landach s grescht [[Wein|Wai]]baugebiet in de ganze Palz.

== Gschischt ==
Landach isch 1106 s erschtemol erwähnt worre un hot zum Besitz von Leiningen-Dagsburg-Landeck dezu ghert. Ab 1274 war s ä Schdadt un noch 1291 ä Raichsschdadt. 1324 isch Landaach an de Bischof vun [[Speyer|Schbaia]], Emich vun Laininge, verpänd worre.

== Schule in Landaach ==
In Landaach gebds drai staatliche Gymnasie (Max-Slevogt-Gymnasium, Eduard-Spranger-Gymnasium un Otto-Hahn-Gymnasium). Außerdem gebts in Landaach ä priwadi katholischi Mädscheschul, wo s ä Gymnasium un ä Realschul gebt (Maria-Ward-Schul). Sunscht gebts noch die Dual Owwerschul, d Konrad-Adenauer-Realschul, ä berufsbildendi Schul, ä naturwissenschaftliches Technikum, elf Grundschule un fimf Sonnerschule. Seid 2010 gebts ach noch ä Integrierdi Gsamtschul.

== Schwimmbäder in Landaach ==
S gebt ä Freibad un ä Hallebad, s LA OLA. Im LA OLA gebts ä Rutschbahn un e Wellebad, s hot e Sauna un Massage. Im Freibad hotts ä klänni Rutsch, än Sprungturm un ä Babybecke. 

== Eikaafe in Landaach ==
In Landaach gebts ä Fußgängerzon, wos viele Schuhgschäfte, Tellefongschäfte un Eisläde gebt. Uffm Rathausplatz is zwäämol in de Woch Markt. Im Summa kamma dert sitze un sich erhole un in der Woche vor Waihnachte gebds do de *Thomas-Nast-Nikolausmarkt''.

## Websaide

* Offiziella Internetuffdridd
* Landaach in alde Poschkaadeoasischde
Landwirtschaft

**Landwerdschaft** (aa *Londweadschafd*) is sowohl die Herstellung fun blanzliche Erzeichnisse uff dodefor voorgsehene Oanbaufläche als aa die Herstellung fun tierische Erzeichnisse dorch die Zichdung fun Hausdiere.

In de Landwerdschaft wern vor allem Nahrungs- und Genussmiddel un Vorbrodugde dodezu hergdeschdellt, es wern awwer aa Rohstoff' fer Bekläädung hergestdellt. In de Palz werd Landwerdschaft vor allem durch Familiebetriewe betrib, zum Dääl durch Neweerwerbsbetriewe (die nennt mer a *Flutlichtbaure* weil se noo de Arwed noch uffs Feld fahre un deshalb efters im Dunkle schaffe).

In de Palz wern je no Region unnerschiedliche landwerdschaftliche Brodugte hergestellt: die Forderpalz laid in de Rhoiewene wo Woi wachst, weshalb dort vor allem Woi awwer aa Gemies un Zuggerriewe agebaut wern. In de annere Dääle fun de Palz is es Kliema dodefor net geeichnet, dort werd vor allem Getraide, Mais un Grumbeere agebaut un Vieh gezicht.

## Webpeidsch

* Bundesamt für Statistik - Landwirtschaft
* Bundesamt für Landwirtschaft
* Statistisches Bundesamt - Daten zur Landwirtschaft https://web.archive.org/web/20121113150413/https://www.destatis.de/DE/ZahlenFakten/Wirtschaftsbereiche/LandForstwirtschaft/LandForstwirtschaft.html; Beiträge zum Thema "Landwirtschaft" aus der Monatszeitschrift "Wirtschaft und Statistik" des Statistischen Bundesamtes https://web.archive.org/web/20121113154238/https://www.destatis.de/DE/Publikationen/WirtschaftStatistik/WirtschaftStatistikLandForstwirtschaft.html
* Schweizer Landwirtschaft
Kirchheim an der Weinstraße

**Kärschem** (amtlich *Kirchheim an der Weinstraße*) is ä klääns Derflsche on de Woischdrooß graad siedlisch vun Grinnschdadt.

## Daade
* Londgreis = Derkem
* Verbondsgemäänd = Grienschdadt
* Heeh = 145 m i.NN.
* Flesch = 8.98 km²
* PLZ = 67281
* Voawahl = 06359
* Kfz-Kennzoische: = DÜW
* Gemäändschlissl = 07 3 32 030
* Adress vun de Verbondsväwaldung = Industriestraße 11 / 67269 Grünstadt
* Bojamääschda = Oddsbojamääschda Robert Brunner (CDU)

## Gschichd
„Unne in de Aue“ waan die Oofäng vum Dorf, des wu sisch zärschd om räschde, siedlische Ufa usgebrääd hod. Anno 784 hen ses ärsch mol devun gschriwwe. Awwee sgäbd hischdorischi Fünd, wu zaische, doß do schun in de Bróószaid laig glebd hen.

Bis 1952 waas „Kärschem an de Egg“ un hod zum Londgrääs Frongedal gheard, jezad isses in de Väbandsgmäänd Grienschdadt un im Londgrääs Derkem.

## Websaide

* VG Grünstadt-Land: Kirchheim an der Weinstraße
* SWR, Hierzuland Rheinland-Pfalz: Kirchheim, Ortsportrait mit Video, 19. Januar 2003
* Hartung-Orgel in Kirchheim an der Weinstraße
* Kirchheimer Konzertwinter
* Kirchheimer Weinwelt
Leistadt

**Leischtad** (amtlisch *Leistadt*) iss en Stadtdääl vun Derkem im Landkreis Derkem in de Palz.

## Berimmde Leid
*Kurt Dehn (1920-2000), pälzischer Musiker unn Dichder
*Jan-Daniel Georgens (1823-1886), Lerer unn Dogter


## Weblings
Liste der Stadtbezirke und Stadtteile von Mannheim

Des Schdadtgebiet vun Mannem iss gmäß § 22 vun de Haubtsatzung vun de Schdadt Mannem in 6 innare un 11 aißare Schdadtbezirge gegliedat. In jedm vun de 17 Schdadtbezirge gibdsn Bezirgsbairot aus 12 Bürga, wu im Schdadtbezirg wohne. Die Bezirgsbairät sinn zu wischdische, de Schdadtbezirg betreffende Ogelegenhaide zu hörn. Die endgüldisch Endschaidung iwwa ä Moßnahm obliegt dann awwa doch dem Gmeinderad vun de Gsamtschdadt Mannem.

Die 17 Schdadtbezirge sinn in Schdadtteile bzw. schdatistische Bezirge unnagliedat. Die Oiteilung dient awwa nur schdatistische Zweck.

Schdadtbezirge mit ihre Schdadtteile bzw. Schdatistische Bezirge, dere ihr amtlischi Numman unn de Wohnbevölgarung mid Schdand vum 31. Juli 2007:

## Oinselnachweis


## Indanedd
* Studie: Lewensschdiel in Mannem, Imitsch vun de Mannemer Schadtteil (1999) (hochdaitsch)
* Haubdsadsung (PDF) (111&nbsp;kB) (hochdaitsch)
Ludwig Hartmann

**Ludwig Hartmann** (* 4.2.1881 Schbaya, † 14.4.1967 Ludwichshafe) war en Pälzer Mundartdichter un ach Herausgewer vun Mundartlideradur. 

## Lewwe
Gebore isch er in Schbaya als Sohn vum aus Vollmersweiler schtammende Lehrer und schpädere Woihändler Johann L. Hartmann. 1891-1997 hod ers Gymnasium in Speyer bsuchd un anschließend de Kaufmonnsberuf gelernt. 1898 is er in Dienscht vun de Reichsbahn gtredde und hot in Speyer, Bellem, Ludwischshafe und Minsche gschafft. Während em ersche Weldkriesch war er Feldeisebahner. 1923/24 musst er uf Anordnung vun de damalische franzesische Bsatzungsbeherde ausserhalb vun de Palz verbringe un hod in Owwerbayern gelebt. 1946 is er als Bundesbahnowwerinschpektor in de Ruhesschtand gonge und hot bis zu soim Tod 1967 in Ludgwischshafe gelebt. Gehairad hot er die Johanna Wetz.

## Dischder
S Indresse an Pälzer Mundartdischdung henn beim Ludwig Hartman Begeschnunge mit de Mundartdischder Karl Christian Nadler und Karl August Woll ausgelest. 

1914 isch soi erschdes Werk erschiene, des Gedischdband *Pälzer Schternschnuppe*, des bis 1926 sechs Uflache erreischt hot. Weidere Anreeschunge hot de Hartman noch soine Angawe vum Speyerer Archivar Ludwig Schandein erhalde. Soim Erschlingswerk sin bis 1858 sechs weidere Gedischbänd gfolgt, wu ach klenere Prosatexde enthalde hawwe. Einische vun de Bänd hawwe ach hochdeitsche Texde enthalde. S bekanndeschde Stick is *De Unkel aus Amerika*.

1920 isch soi reich illusdrierdes Werk *Kinnersprich vum Ludewig* erschiene (Neiuflach 1981), vun dem damals inerhalb vun vier Woche 4000 Exemplare verkaft worre sin.

1925/1926 hot er die zweebändisch Anthologie *Pälzer Ausles* betreud.

## Werke
Audor
* *Pälzer Schternschnuppe. Heitere Dichtungen in Pfälzer Mundart.* 1914
* *Kinnersprich vum Ludewig. Ein pfälzisches Bilderbuch in Reimen für groß und klein.* Zeischnunge vum Otto H. Schäfer. 1920; 3., vun Eres nei bebilderte Ufflach. Speyer 1956, Verlag der zechnerischen Buchdruckerei; Neiufflach mit de Zeischnunge vum Otto H. Schäfer, Neckarsteinach 2006, Edition Tintenfass, ISBN 3-937467-20-3
* *Muscht nit greine! Lustiges Pfälzer Deutsch in Vers und Prosa.* 1922; 2. Ufflach Ludwigshafen am Rhein 1931, Waldkirch & Cie
* *De Unkel aus Amerika. Eine heitere Pfälzer Erzählung*. 1923
* *Deheem isch deheem. Heiteres und Ernstes in Pfälzer Mundart und Hochdeutsch.* 1928
* *Hoch die Palz!* 1949
* *Die Teemaschin. Eine Auswahl neuerer und alter Pfälzer Gedichte*, Ludwigshafen am Rhein 1958
* *Mei' Pälzer Schätz.* Ausgewählt vum Hanspeter Brohm, Speyer 1986, Hermann G. Klein Verlag, ISBN 3-921797-13-6

Rausgewwer
* *Pälzer Ausles. Eine Sammlung bester Pfälzer Mundartddichtungen.* Band 1, Ludwigshafen am Rhein 1925, Waldkirch & Cie.
* *Pälzer Ausles. Eine Sammlung bester Pfälzer Mundartddichtungen.* Band 2, Ludwigshafen am Rhein 1926, Waldkirch & Cie.

## Im Netz
Beischbiele vun Gedischte vum Ludwig Hartmann uf de Pälzisch Seit vun G. Münch

## Quelle
Jürgen Beckman, Heinz-Jürgen Kliewer: *Isch redd mein Muddersproch, Anthologie Pfälzer Mundartliteratur*, Pfälzische Verlagsanstalt GmbH, Landau/Pfalz 1997, Seite 214
Mannheimer Planken

Die **Mannemer Plonke** sinn die Haubdoikaufsschdroß im Zentrum vunde Mannemer Quadrate.

## Gschischd
Urschbrünglisch hawwe sich die Plonke vum Paradeblatz bis zum Wall der ehemolisch Friedrischburg gezoge, der die Schdadt vum Schloßbezirg getrentt hot. Weil de Bode sandisch is, heßen se ach „Uffm Sand“. Sie zoch sich vun Schdadtor zu Schdadtor, vum „Heidelbärscher Tor“ hie zum Rhoitor, während die sogenannde „Breidi Schdroß“ vum Mannemer Schloß zum dritte Schdadtor, dem Neggator gführt hot.

## Falauf
Vum Oschde falaufe die Plonke zwische de Quadrade O1 unn P1 bis O4/P4. Droh óschließe duht sich die „Heidelbärscher Schdroß“, die diregd zum Wassaturm unn zur Auguschda-Oalach laafe duht. Vum Wesde laafen die Plonke zwische de Quadrade D1 bis D4 und E1 bis E4. Do duht sich dann die Rhoischdroß óhschließe, die früha zum Rhoitor gführt hot. Haid führd ihr Falängarung üwwa die Kurt-Schumacher-Brigg nach Ludwichshafe.

## Glaskubus
Zwische de Quadrade P2 unn P1 iss 2003 als Mahnmol vier die jüdische Opfa des Nationalsozialismus aus Mannem än Glaswörffel midde um Fußwech gebaud worn. Uffm Kubus sinn in Schbigglschrifd die Nome vun de amordete Mannemer óhgbracht. Der Kubus iss selwa schräg uffgschdelld, damid sich ä Ax uff den Middelpunkd vum Paradeblatz beziehe duht.

## Guggsch ach
* Kabuzinaplonke

## Webpeidsch

* Die-Planken.de - Iwwasischd iwwa Gschefd
Martin Graff

**Martin Graff** (* 1944 in Minschder) isch en Elsässer Audor, Kabaredischd und Filmemacher. Kridisch bschäftigt er sisch mit soinere Hemat un dem Verheltnis vun Elsässer un Deitsche enerseids un dem vun Franzose un Deitsche anererseids. Oft werd er als Grenzgänger un als "Gedankeschmuggler" bezeischned.

Graff hot Theologie un Romanistik an de Universität Schtraßbursch schtudiert. Er hot 20 Bücher gschriwwe und mehr als 200 Filme gedreht. Als Kabaredisch iser erfolschreisch zusamme mit dem deitsche Schauspieler Klaus Spürkel ufgetrede.

## Werke
* Deutschland im August. Reisenotizen eines Gedankenschmugglers, Verlag Elster, Zürich 1985, ISBN-13: 978-3891510056
* *Weihnachtsgeschichten für alle Fälle*, Illustrationen von Sandra Rüttger, Blieskastel 1992, Verlag Gollenstein, Übersetzt von Eugen Helmlé. ISBN-13: 978-3930008469
* *Nackte Wahrheiten. Deutsche und Franzosen. Eine Polemik*, Knesebeck 1994 
* *Von Liebe keine Spur. Das Elsaß und die Deutschen*, Verlag Knesebeck, 1996, ISBN-13: 978-3926901873
* Donauträume. Stromaufwärts nach Europa, Verlag Knesebeck, 1998, ISBN-13: 978-3896600448
* Champagner für alle. Weihnachtsgeschichten, Gollenstein Verlag 2004, ISBN-13: 978-3935731720

Hörbuch:
* Martin Graff liest Weihnachtsgeschichten für alle Fälle, Gollenstein Verlag, 2001, ISBN-13: 978-3935731072

## Enzelnochweis


## Weblinks
* Martin Graff in der Zeit 4.2003: ''40 Jahre Elysée-Vertrag Je t’aime moi non plus''
* Kurzvorschtellung mit Bild anläßlisch vun em Uftritt in Schpeyer fer die dortisch Bibliotheque francais
Meckenheim (Pfalz)

**Meckrem** (amtlisch *Meckenheim*) is ä Dorf in de Palz und khärt zum Londkrääs Derkem un zu de Verbandsgemeind Deisem. Mit uugfähr 3387 Eiwohner unre Fläch vun 15,06 km² isses a schunn reladiv groß.

## Geografie
Meckrem liechd am Rond vun de daitsche Woischdrooß unn iss en Dääl vun de Medropolregion Rhoi-Negga.

## Gschischd
Des fränfische Dorf iss wahrschains im 5. Johrhunnerd entschdanne. Ä Schengung ans Kloschder Lorsch im Johr 768 iss beleschd. Im 12. Johrhunnerd iss die Ägidiuskärsch erbaud worre. Im Johr 1287 iss Meckrem vum Palzgraf Ludwig II. gekaaft worre. 1459/60 isses vun de Laininger niedabrånnd worre. Als die Reformadsion in der Kurpalz oigefiehrt worre isch, iss aa Meckrem prodesdandisch worre. Die ägidiuskärschiss 1580 widda uffgebaud worre. Im Dreeßischjährische Kriech henn die Bewohna des Dorf verlasse. Die Meckremer Kärsch iss 1707 zu Kadolike kumme. 1748/49 iss ä naii evangelisch Kärsch erbaud worre. 1816 iss Meckrem, wie die resdlische Palz aa, zum Keenigraisch Baiern kumme. 1911 iss die 1890 ereffnede Logalbåån Ludwichshafe-Dannschdadt bis Meckrem waidagefiehrd worre. 1913 hot Meckrem en Õõschluss an die Schdromlaidung bekumme, unn 1928 an die Wassalaidung. 1946 iss die Palz unn dodemid aa Meckrem ans Bunnäslond Rhoilond-Palz õõgegliederd worre. 1956 hot Meckrem Õõschluss an die Gaslaidung erhalde unn 1964 an die Kanalisadsion.

## Bolidig
De Gemainderad beschdehd aus 20 Radsmidgliedan, die in ener Verhäldniswahl am 7. Juni 2009 gewähld worre sinn. Sidzveatailung im Gemainderad:

## Websaide
Houmpäidsch vun Meckrem (uff Daitsch)

## Woibau
Die Meckremer Woilaage kehre zum Woibaugebied Palz. Zu Meckrem kehre 3 Äänzllaache, Linsebusch, Naiberch unn Schbielberch, welle all zur Großlaach Hofschdigg kehre.

In Meckrem gebbds 51 Woibaubedriewe, welle ä Fläsch vun 0,3 ha odda mehr henn. Die dorschschniddlisch Rebfläsch vun eem Betrieb beträgd 4,8 ha. Die gesamde Rebfläsch vun Mekrem beträgt 158 ha. 57% der Meckremer Woibaubetriewe produziere Waißwoi, 43% Rodwoi.

## Websaide

*Houmpäidsch vun Meckrem (uff Daitsch)